Vans Hao

Vans Hao (, ; dzimis  Harbinā) ir Ķīnas starptautiskais lielmeistars šahā (2005).

 Biogrāfija 
Pirmo panākumu starptautiskajos šaha turnīros guvis 1999. gadā, kad Spānijā izcīnījis bronzas medaļu Pasaules junioru šaha čempionātā U10 vecuma grupā (uzvarējis Dmitrijs Andreikins). Divas reizes Ķīnas junioru izlases sastāvā uzvarējis Pasaules junioru komandu šaha čempionātā U16 vecuma grupā (2002, 2004).OlimpBase :: World Youth U16 Chess Olympiads :: Wang Hao

2005. gadā sensacionāli uzvarējis Dubaijas starptautiskajā šaha festivālā Dubai Open, apsteidzot 53 lielmeistarus, kā arī uzvarējis starptautiskajā šaha turnīrā Kualalumpurā. 2006. gadā kopā ar Džanu Džunu dalījis otro vietu Singapūras starptautiskajā šaha turnīrā (uzvarējis Džans Pensjans). 2007. gadā Sebu izcīnījis sudraba medaļu Āzijas individuālajā šaha čempionātā.VI Asian Individual Chess Championship Tajā pašā gadā piedalījies Pasaules junioru šaha čempionātā U20 vecuma grupā Erevānā, kur izcīnījis bronzas medaļu. 2008. gadā kopā ar Vanu Jue un Hannesu Stefansonu dalījis pirmo vietu starptautiskajā šaha turnīrā Reikjavikā. 2009. gadā dalījis otro vietu Sarajevas starptautiskajā šaha turnīrā Bosna (uzvarējis Pavlo Eļjanovs). 2010. gadā uzvarējis Sarajevas starptautiskajā šaha turnīrā. 2012. gadā Bīlē uzvarējis lielmeistaru šaha turnīrā, apsteidzot Magnusu Karlsenu. 2014. gadā Bilbao uzvarējis Eiropas šaha klubu kausā Baku komandas Socar sastāvā.OlimpBase :: 30th European Chess Club Cup, Bilbao 2014,  SOCAR Baku

Vairākārt piedalījies Pasaules kausa šahā izcīņā pēc izslēgšanas sistēmas (2005, 2007, 2009, 2011, 2013, 2015), kur labāko rezultātu sasniedzis 2009. gadā Hantimansijskā, kad 3. kārtā zaudējis Šehrijaram Memmedjarovam.2009 World Cup

2017. gadā uzvarējis Āzijas čempionātā šahā. 2019. gada oktobrī Daglasā uzvarējis FIDE Grand Swiss turnīrā un ieguvis tiesības piedalīties 2020. gada FIDE pretendentu turnīrā. 2021. gada aprīlī Jekaterinburgā palicis 8. vietā Pasaules šaha čempionāta pretendentu turnīrā.2020-2021 FIDE World Chess Candidates Tournament

Pārstāvējis Ķīnas komandu lielākajos komandu šaha turnīros:
 Pasaules šaha olimpiādēs piedalījies 4 reizes (2004, 2008-2012). Individuālajā vērtējumā izcīnījis bronzas (2010) medaļu;OlimpBase :: Men's Chess Olympiads :: Wang Hao
 Pasaules komandu šaha čempionātā piedalījies 2011. gadā. Komandu vērtējumā izcīnījis sudraba medaļu, bet individuālajā vērtējumā izcīnījis zelta medaļu;OlimpBase :: World Men's Team Chess Championship :: Wang Hao
 Āzijas valstu komandu šaha čempionātos piedalījies 2 reizes (2008, 2012). Komandu vērtējumā izcīnījis 2 zelta (2008, 2012) medaļas. Individuālajā vērtējumā izcīnījis 2 zelta (2008, 2012) medaļas;OlimpBase :: Men's Asian Team Chess Championship ::  Wang Hao
 Āzijas spēļu komandu šaha čempionātā piedalījies 2010. gadā. Komandu vērtējumā izcīnījis zelta medaļu;
 Āzijas spēlēs telpās komandu šaha čempionātā piedalījies 2007. gadā un komandu vērtējumā izcīnījis zelta  medaļu.OlimpBase :: Asian Indoor Games (chess) :: Wang HaoWang Yue

Par panākumiem turnīros FIDE 2005. gadā Vanam Hao piešķīrusi starptautiskā lielmeistara (GM) nosaukumu.

 Atsauces 

 Ārējās saites 

Kategorija:1989. gadā dzimušie
Kategorija:Heilundzjanā dzimušie
Kategorija:Ķīnas šahisti